МОДЕЛ УГОВОРА

УГОВОР О ЈАВНОЈ НАБАВЦИ РАДОВА 
Изградња вртића у ул. Мише Димитријевића у Новом Саду

закључен у Новом Саду, дана  _____________  године између:

1. ГРАДА НОВОГ САДА - ГРАДСКА УПРАВА ЗА ИМОВИНУ И ИМОВИНСКО-ПРАВНЕ ПОСЛОВЕ, улица Народног фронта број 53, Нови Сад, ПИБ: 109804474, матични број: 08964912, коју заступа Мирјана Марковић, в.д. начелника Градске управе за имовину и имовинско-правне послове (у даљем тексту: Наручилац), 
и
2. ________________из _______________, улица____________, ПИБ: __________, матични број: __________ кога заступа _______________, директор (у даљем тексту: Извођач радова)

АКО ЈЕ ДАТА ЗАЈЕДНИЧКА ПОНУДА/ПОНУДА ГРУПЕ ПОНУЂАЧА:
2. Групе понуђача коју чине: 
2.1__________________________________________________ из ______________________,
                       (навести пословно име из извода АПР) 
ул. ____________________________________________________ бр____, ПИБ:______________, матични број: ______________________ и 
2.2__________________________________________________ из ______________________,
                       (навести пословно име из извода АПР) 
ул. ____________________________________________________ бр____, ПИБ:______________, матични број: ______________________ и 
2.3__________________________________________________ из ______________________,
                       (навести пословно име из извода АПР) 
ул. ____________________________________________________ бр____, ПИБ:______________, матични број: ______________________и 
(у даљем тексту: Извођач радова), а коју заступа ___________________________________________. 
                                                                                             (навести име и презиме) 
На основу Споразума о извршењу јавне набавке број:__________________ од _____________ 2021. године који је саставни део овог уговора споразумне стране су се сагласиле да заједнички пуномоћник групе понуђача буде _________________________________  (навести скраћено пословно име носиоца посла из Агенцијe за привредне регистре) које је овлашћено да предузима све потребне правне радње у поступку предметне јавне набавке. 
Чланови групе понуђача одговарају неограничено солидарно Наручиоцу за извршење преузетих обавеза.  

АКО ЈЕ ПОНУДА ДАТА СА ПОДИЗВОЂАЧЕМ/ПОДИЗВОЂАЧИМА:
Извођач радова је део набавке која је предмет овог уговора и то ________________________________________________________________________________ 
                             (навести део предмета који ће извршити подизвођач)
поверио подизвођачу _____________________________________________________________ 
                                                              (навести пословно име подизвођача)
из __________________, ул.__________________________________________, бр._____, ПИБ:______________, матични број: ______________________, а што чини _______% од укупне уговорене вредности.
Извођач радова је део набавке која је предмет овог уговора и то ________________________________________________________________________________ 
                             (навести део предмета који ће извршити подизвођач)
поверио подизвођачу _____________________________________________________________ 
                                                            (навести пословно име подизвођача)
из __________________, ул.__________________________________________, бр._____, ПИБ:______________, матични број: ______________________, а што чини _______% од укупне уговорене вредности.
Извођач радова је део набавке која је предмет овог уговора и то ________________________________________________________________________________ 
                                (навести део предмета који ће извршити подизвођач)
поверио подизвођачу _____________________________________________________________ 
                                                             (навести пословно име подизвођача)
из __________________, ул.__________________________________________, бр._____, ПИБ:______________, матични број: ______________________, а што чини _______% од укупне уговорене вредности.
За уредно извршење уговорних обавеза од стране подизвођача одговара Извођач радова, као да је сам извршио делове набавке поверене подизвођачу/има.


Уговорне стране сагласно констатују:
- да је Наручилац, на основу Закона о јавним набавкама („Службени гласник РС“, бр. 91/19) и подзаконских аката којима се уређује поступак јавне набавке, а ради закључења уговора спровео отворени поступак за јавну набавку радова – Изградња вртића у ул. Мише Димитријевића у Новом Саду, ЈН редни број 0020,
- да је Извођач радова доставио понуду која у потпуности одговара спецификацији радова, односно обрасцу структуре цене из конкурсне документације (у даљем тексту: Предмер радова), који се налази у прилогу и заједно са Обрасцем понуде чини саставни део овог уговора и
- да Наручилац преузима обавезе по овом уговору само до вредности одобрених средстава за текућу буџетску годину, а да ће евентуалне обавезе које би доспевале у наредној буџетској години бити реализоване највише до износа средстава која ће за ту намену бити одобрена у тој буџетској години.


	ПРЕДМЕТ УГОВОРА
Члан 1.
Предмет овог уговора је набавка радова - Изградња вртића у ул. Мише Димитријевића у Новом Саду (у даљем тексту: радови), у свему према Предмеру радова и понуди Извођача радова.
Врста, количина и јединичне цене радова из става 1. овог члана исказане су у Предмеру радова. 
Место извођења радова je Адреса: Зграда дечјег вртића, у Новом Саду, гао улица Мише Димитријевића и Кола српских сестара, к.п. бр. 4137/1, 4137/2 и 4137/3 К.О. Нови Сад II.

	ВРЕДНОСТ  РАДОВА
Члан 2.
Јединичне цене исказане у Предмеру радова су фиксне за све време трајања Уговора.
Укупна уговорена вредност за радове из члана 1. овог уговора износи _____________ динара без урачунатог пореза на додату вредност.
Како Наручилац није у могућности да прецизно предвиди количину и обим радова, Предмер радова је основ за формирање цене, а коначна количина и вредност радова утврђују се на бази стварно изведених количина радова оверених у грађевинској књизи за сваку привремену или окончану ситуацију од стране стручног надзора и усвојених јединичних цена из понуде.
Сви радови у вези са организовањем градилишта, заштитом пролазника, трошкови заузећа јавне површине, осигурања и остали зависни трошкови падају на терет Извођача радова, без права потраживања од Наручиоца.

	УВОЂЕЊЕ У ПОСАО И НАДЗОР
Члан 3.
Наручилац је дужан да уведе Извођача радова у посао и омогући му несметан рад на извођењу уговорених радова.
Увођење у посао обухвата и обавешење о лицима овлашћеним за праћење реализације уговора.
Надзор над извођењем радова, у складу са одредбама важећег Правилника о садржини и начину вођења стручног надзора и Посебних узанси о грађењу а нарочито у погледу врста, количина и квалитета радова, материјала и опреме и предвиђених рокова, ће вршити Стручни надзор кога овласти Наручилац, о чему ће Извођач радова бити писмено обавештен. 
Уколико Наручилац не поступи на начин или у року који је прописан претходним ставовима, Извођач радова је дужан да га писмено позове да испуни своје обавезе. 
Наручилац ће овластити и задужити неког од својих запослених за контролу над реализацијом овог уговора и комуникацију са Извођачем радова и Стручним надзором, и о томе у писаној форми обавестити Извођача и Стручни надзор. 


РОК И ПРОДУЖЕЊЕ РОКА ЗА ИЗВОЂЕЊЕ РАДОВА 
Члан 4.
Извођач радова се обавезује да заврши све радове из члана 1. овог уговора у року од _________ дана од дана увођења у посао, а за сваку фазу уговорених радова у складу са роковима који су дефинисани Динамичким планом који доставља Наручиоцу у року од 10 (десет) дана од дана увођења у посао на сагласност. 
У случају наступања чињеница које могу утицати да уговорени радови не буду извршени у роковима из овог члана, Извођач радова је дужан да одмах по њиховом сазнању о истим писмено обавести Наручиоца.
Сва обавештења која нису дата у писаном облику сходно претходном ставу неће производити правно дејство.
Рокови из овог члана могу бити продужени из разлога наведених у члану  42. став 3 Посебних узанси о грађењу, као и у случају настанка више силе, односно околности или догађаја који су настали након закључења овог уговора и који се нису могли предвидети, отклонити нити избећи.
Уговорне стране сагласно констатују да ће под случајем више силе сматрати: рат, мобилизацију, нереде, пожар, експлозије, природне катастрофе (земљотрес, поплава, епидемија, одређене висине температура зависно од врсте радова, неуобичајене количине падавина за конкретно доба године) услед којих су уговорени радови морали бити прекинути.
У случају више силе или других објективних околности или догађаја који су настали након закључења овог уговора и који се нису могли предвидети, отклонити нити избећи а услед којих су уговорени радови морали бити прекинути, рок за завршетак уговорених радова се продужава према трајању случаја више силе или објективних околности, а на основу писаног захтева Извођача радова који је дужан да достави доказ о времену трајања околности које су проузроковале одлагање завршетка радова у роковима из става 1. овог члана.
Уколико Стручни надзор и Наручилац утврде основаност захтева Извођача радова из претходних ставова овог члана, о истом ће бити закључен Анекс овог уговора.


ГАРАНТНИ РОК
Члан 5.
Гарантни рок на изведене радове је ______ године од дана примопредаје радова, који се констатује Записником о примопредаји радова. 
Гарантни рок за радове на крову је________година од дана примопредаје радова, који се констатује Записником о примопредаји радова.
За квалитет материјала и опреме које уграђује Извођач радова, у погледу садржине и рока, важи гаранција произвођача материјала, с тим што је Извођач радова дужан да сву документацију о гаранцијама произвођача материјала и опреме, заједно са упутствима за употребу, прибави и преда Наручиоцу приликом примопредаје радова.


ОБАВЕЗЕ ИЗВОЂАЧА РАДОВА
Члан 6.
Извођач радова се обавезује:
1. [bookmark: sadrzaj_2]да стручно и квалитетно изведе уговорене радове у складу са техничким прописима, нормативима, важећим стандардима и Посебним узансама о грађењу („Службени лист СФРЈ“, бр. 18/77) и другим прописима;
2. да уговорене радове изведе у свему у складу са усвојеном понудом, пројектом и пратећим пројектима, који су саставни део конкурсне документације, Предмером радова и Динамичким планом;
3. да свакодневно води грађевински дневник;
4. да спроведе све мере заштите на раду сходно законским прописима, поштујe обавезе у области заштите животне средине, социјалног и радног права;
5. да након завршетка радова отклони сва евентуална оштећења настала у току извођења радова и све доведе у првобитно стање;
6. да очисти објекат и градилиште од шута и другог отпада;
7. да уведе у рад више смена, продужи смену или уведе у рад више извршилаца, без права на повећање трошкова или посебне накнаде за то уколико не испуњава предвиђену динамику;
8. да омогући вршење стручног надзора на објекту;
9. да поступи по свим основаним примедбама и захтевима Наручиоца датим на основу извршеног надзора и да у том циљу, у зависности од конкретне ситуације, о свом трошку, изврши поправку или рушење или поновно извођење радова, замену набављеног или уграђеног материјала, опреме и уређаја;
10. Да је одговоран за грешке у пројекту које су се могле открити;
Ако постоји оправдана сумња да радови неће бити изведени у уговореном року, Наручилац има право да затражи од Извођача радова да предузме потребне мере ради убрзања извођења радова и њихово усклађивање с уговореним Динамичким планом.
Извођач радова се обавезује да све време током извођења радова буде осигуран од одговорности извођача грађевинских радова за штету проузроковану другој страни, односно трећим лицима, у складу са прописима о планирању и изградњи. 
Извођач радова је дужан да осигура радове, раднике, материјал и опрему од уобичајених ризика до њихове пуне вредности (осигурање објекта у изградњи) са роком важења за цео период извођења радова.
Уобичајени ризици из претходног става одређују се према свим околностима конкретног случаја који су од утицаја, а нарочито према врсти радова, месту на коме се радови изводе, врсти и својствима материјала и опреме који се уграђују. 
Извођач радова се обавезује да своје раднике ангажоване на уговореним радовима осигура према важећим условима осигурања од последица незгоде.
Извођач радова је дужан да предузме мере техничке заштите и све друге мере за обезбеђење сигурности трећих лица, саобраћајница и суседних објеката, о сопственом трошку,  без права потраживања од Наручиоца.
Извођач радова је одговоран за штете које се причине уништењем или оштећењем суседних објеката, повредама или смрћу трећих лица или ометањем или угрожавањем саобраћаја.
Извођач радова ће у свако време заштитити Наручиоца од свих одговорности према другим лицима (укључујући ту и раднике и представнике Наручиоца) од последица смрти, телесних повреда, оштећења имовине или других штета и губитака до којих може доћи током извођења радова или у гарантном периоду и надокнадиће Наручиоцу све штете или губитке које може претрпети кроз одштетне захтеве тужилаца.
Извођач радова неће бити обавезан да заштити Наручиоца од такве одговорности или да надокнади такве трошкове и штету уколико су исти настали искључиво кривицом Наручиоца.

ОБАВЕЗЕ НАРУЧИОЦА
Члан 7.
	Наручилац се обавезује:
Да у складу са уговором средства на име аванса, уплати на рачун Извођача радова, након достављања банкарске гаранције за повраћај авансног плаћања и након пријема предрачуна (авансног рачуна);
Обезбеди вршење стручног надзора над извршењем уговорних обавеза Извођача радова;
Овластити лица која ће пратити и контролисати спровођење Уговора;
Да уведе Извођача радова у посао и омогући му несметан рад на извођењу уговорених радова;
 Изврши плаћање у складу са уговореном динамиком по испостављеним привременим ситуацијама и окончаној ситуацији;

НАЧИН ПЛАЋАЊА
Члан 8.
Наручилац ће у року од 45 дана од дана потписивања уговора исплатити Извођачу радова аванс у износу од 4.950.000,00 динара при чему авансној уплати претходи достава банкарске гаранције за повраћај авансног плаћања.
Остатак уговорене вредности радова Наручилац ће исплаћивати по оправданом авансу, на бази стварно изведених количина радова оверених у грађевинској књизи од стране стручног надзора за сваку привремену или окончану ситуацију, у року од 45 дана од дана њихове овере и пријема од стране Наручиоца.
Плаћање се врши уплатом на рачун понуђача наведен на ситуацији.
Привремене ситуације, односно окончана ситуација из става 2. овог члана треба да гласе на: Град Нови Сад - Градска управа за имовину и имовинско-правне послове, Народног фронта број 53, 21102 Нови Сад, ПИБ: 109804474, са напоменом: „у складу са уговором број XXV-404-4/22-68“.
Услов за оверу окончане ситуације је извршена примопредаја изведених радова која се констатује Записником о примопредаји радова.Уз привремене ситуације се достављају обрачунски листови грађевинске књиге потписани и оверени од стране Стручног надзора и Извођача радова.


СРЕДСТВА ОБЕЗБЕЂЕЊА
Члан 9.
[bookmark: _GoBack]
Извођач радова је приликом закључења овог уговора, Наручиоцу доставио средство финансијског обезбеђења за повраћај аванса у виду банкарске гаранције, са клаузулама: без права на приговор, неопозива, безусловна и платива на први позив, у висини од 4.950.000,00 динара, са роком важења који је месец дана дужи од истека рока за коначно извршење посла.
Извођач радова је приликом закључења овог уговора, Наручиоцу доставио средство финансијског обезбеђења за испуњење уговорних обавеза у виду у регистроване бланко соло менице, са клаузулом без протеста, евидентиранe у Регистру меница и овлашћења Народне банке Србије, оверене печатом и потписане од стране лица овлашћеног за заступање са меничним овлашћењем–писмом, са назначеним износом од 10% укупне вредности уговора без урачунатог пореза на додату вредност и роком важења који је месец дана дужи oд дана истека рока за коначно извршење посла.
Извођач радова ће приликом примопредаје радова, Наручиоцу доставити средство финансијског обезбеђења за отклањање недостатака у гарантном року у виду две регистроване бланко соло менице, са клаузулом без протеста, евидентиранe у Регистру меница и овлашћења Народне банке Србије, оверене печатом и потписане од стране лица овлашћеног за заступање са меничним овлашћењем–писмом, са назначеним износом од 10% укупне вредности уговора без урачунатог пореза на додату вредност и роком важења који је месец дана дужи од дана истека гарантног рока из члана 5. овог уговора. Уз менице се доставља оверена копија картона депонованих потписа, који је издат од стране пословне банке коју извођач радова наводи у меничном овлашћењу.
Ако се за време трајања уговора промене рокови за извршење уговорне обавезе, рок важења средстава обезбеђења мора да се продужи за одговарајући број дана. 
Поднете банкарске гаранције не могу да садрже додатне услове за исплату, краће рокове, мањи износ или промењену месну надлежност за решавање спорова. Извођач радова може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).




ВИШКОВИ РАДОВА И НЕПРЕДВИЂЕНИ РАДОВИ
Члан 10.
Уколико се током извођења радова утврди да је потребно извести вишкове радова, Извођач радова мора прибавити претходну писану сагласност Стручног надзора и Наручиоца за извођење истих. 
Вишкови радова који су изведени без сагласности Наручиоца не представљају обавезу Наручиоца и неће бити плаћени. 
Уговорне стране су сагласне да се на евентуалне мањкове или вишкове примењују уговорене јединичне цене одређене Предмером радова.
Извођач радова нема право да користи конфигурацију терена и особености локације као изговор да наплати додатне, накнадне или непредвиђене радове или да обрачунава вишкове постојећих радова јер је пре увођења у посао од стране овлашћеног представника Наручиоца  био у могућности да обиђе локацију, као и да прегледа Предмер радова.
Обрачунавање вишкова и мањкова који се уклапају у износ уговорене цене из члана 2. став 2. овог уговора се констатује у грађевинској књизи и достављеним ситуацијама, а уколико се због вишкова повећава цена из члана 2. став 2. овог уговора, Наручилац ће закључити са Извођачем радова анекс уговора. 
Уколико у току извођења уговорених радова настане потреба за извођењем непредвиђених радова, Извођач радова је дужан да о околностима и разлозима који су узроковали потребу извођења тих радова, без одлагања, писмено обавести Стручни надзор и Наручиоца.
Извођач радова је дужан да уз захтев за извођење непредвиђених радова достави  предмер и предрачун неуговорених непредвиђених радова, као и детаљну анализу цена урађених у складу са Нормативима и стандардима рада у грађевинарству.
Стручни надзор проверава основаност потребе за извођењем непредвиђених радова, врши контролу предмера и предрачуна непредвиђених радова и о томе Наручиоцу доставља образложење. 
Kада утврди основаност потребе за извођењем непредвиђених радова, Наручилац ће са Извођачем радова закључити анекс уговора.
Извођач радова је дужан да приступи извођењу хитних непредвиђених радова и пре закључења анекса о њиховом извођењу, уз сагласност Стручног надзора, уколико је њихово извођење нужно за стабилност објекта или за спречавање штете, а изазвани су ванредним и неочекиваним догађајима.


ПРИМОПРЕДАЈА РАДОВА

Члан 11.
Извођач радова се обавезује да најкасније 3 (три) дана пре завршетка радова, писаним путем обавести Наручиоца о року завршетка радова и спремности за примопредају истих.
Примопредаја радова извршиће се између Наручиоца и овлашћених представника Извођача и Стручног надзора.
Извођач радова на основу Записника о примопредаји и коначном обрачуну испоставља
окончану ситуацију.
Уколико Наручилац  током примопредаје радова има примедбе на изведене радове, неће потписати Записник о примопредаји радова, већ ће сачинити Рекламациони записник у коме се обавезује Извођач радова да недостатке отклони у року који је дефинисан у Рекламационом записнику.
Извођач радова је у обавези да недостатке отклони у року који је дефинисан у Рекламационом записнику.

НЕИСПУЊЕЊЕ УГОВОРНИХ ОБАВЕЗА


Члан 12.
Уколико Извођач радова не заврши радове у року из члана 4, става 1., односно уколико исти не поступи на начин или у роковима који су одређени овим уговором Наручилац има право или да наплати уговорну казну у износу од 1‰ од укупне уговорене вредности радова за сваки дан закашњења, и то тако што ће укупну вредност уговорених радова умањити за одговарајући износ, а највише 10% од укупне уговорене цене или да једнострано раскине овај уговор и да наплати уговорну казну у укупном износу од 10% уговорене цене, као и да наплати средства обезбеђења из члана 9. овог уговора.
Наплата уговорне казне не утиче и не умањује право Наручиоца на накнаду стварно претрпљене штете.
Уколико Извођач радова није успео или је одбио да достави средство обезбеђења за добро извршење посла и повраћај аванса у року од 15 дана од дана потписивања Уговора, сматраће се да Уговор није ни закључен и Наручилац стиче право да наплати гаранцију за озбиљност понуде.

ЗАВРШНЕ ОДРЕДБЕ
Члан 13.
Уговорне стране су сагласне да се на сва питања која нису регулисана овим уговором примењују одредбе Посебних узанси о грађењу, Закона о облигационим односима и Закона о планирању и изградњи. 
Члан 14.
Уговорне стране су сагласне да све евентуалне спорове решавају споразумно, а у случају да споразум није могућ, уговара се надлежност стварно надлежног суда у Новом Саду. 
Члан 15.
Уговор је сачињен у четири истоветна примерка, од којих два задржава Извођач радова, а два Наручилац. 

 
	За Извођача радова
	За Наручиоца

	_________________________
Потпис овлашћеног лица 

	
_______________________
Мирјана Марковић 
в.д. начелника Градске управе за имовину и имовинско-правне послове

